《病起酬廷老傅十三丈》
宋代·华镇

既有吾身似老聃，却无道术类苏耽。阴阳授气还非壮，湿燥因苏岂易堪。

动戒荒嬉情谩切，坐膺消渴理宜甘。见贻药石诚多愧，乡党无徵只自惭。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。